**Všeobecné podmienky CK D&D TEAM s.r.o.**

1. Vznik zmluvného vzťahu a prihlasovania

1.1 Zmluvný vzťah medzi objednávateľom a spoločnosťou D&D TEAM s.r.o. (ďalej len „sprostredkovateľ“) sa riadi príslušnými ustanoveniami zákona č. 170/2018 Z. z. a je upravený týmito všeobecnými podmienkami. Zmluvný vzťah medzi objednávateľom a sprostredkovateľom vzniká podaním podpísanej prihlášky (za neplnoletého podpíše prihlášku zákonný zástupca), ktorej neoddeliteľnou súčasťou sú tieto všeobecné podmienky.

1.2 Záväznú prihlášku na pobyt vyplní objednávateľ na základe pokynov sprostredkovateľa najneskôr 6 týždňov pred nástupným termínom, ak nie je v prihláške uvedené inak. Pri všetkých jazykových kurzoch sa platí 30% z požadovanej ceny. Pri USA, Kanade a Austrálii je z dôvodu zabezpečenia víz potrebné zaplatiť celú čiastku. Tak isto pri podaní prihlášky v lehote kratšej ako 6 týždňov pred začiatkom kurzu vás požiadame zaplatiť cenu kurzu v plnej výške.

1.3 Pri skupinových zájazdoch, v prípade ich obsadenia, bude klientovi ponúknutý iný termín, miesto náhradníka alebo navrátenie úhrady (ak už bola zaslaná) v plnej výške. Požadovanú sumu môžete zaplatiť hotovostnou platbou alebo bankovým prevodom na účet:

Tatra Banka, a.s., Bratislava, IBAN: SK67 1100 0000 0026 2543 1950.

2. Zrušenie účasti, storno poplatky

2.1 Objednávateľ má právo zrušiť svoju účasť na jazykovom kurze alebo pobyte kedykoľvek. Zmluvný vzťah je zrušený v deň, keď sprostredkovateľ obdrží písomnú žiadosť na zrušenie účasti. Ak objednávateľ nenastúpi na pobyt bez udania dôvodu, nemá nárok na finančnú náhradu. V prípade, že objednávateľ zruší objednávku, bude mu sprostredkovateľ účtovať vynaložené náklady (storno poplatky) takto:

• 10% z ceny programu pri odstúpení od zmluvy nad 61 dní pred začatím pobytu

• 25% z ceny programu pri odstúpení od zmluvy 32 - 60 dní pred začatím pobytu

• 45% z ceny programu pri odstúpení od zmluvy 22 - 31 dní pred začatím pobytu

• 70% z ceny programu pri odstúpení od zmluvy 11 - 21 dní pred začatím pobytu

• 100% z celkovej ceny pri odstúpení 10 a menej dní pred začatím pobytu

Skrátenie pobytu - žiadna náhrada za skorý odchod pre akúkoľvek príčinu.

Stornovacie poplatky platiace pre účastníkov skupinového zájazdu:

a) 60 dní a viac pred odchodom zálohová platba

b) 59 - 28 dní pred odchodom 70%

c) 27 a menej dní pred odchodom 100%

V prípade ochorenia pozri “poistenie”.

2.2 Pri akejkoľvek zmene už objednaného pobytu zo strany zákazníka mu bude účtovaný poplatok 50,- EUR .

2.3 Nenávratný manipulačný poplatok pri pobyte pre jednotlivcov je 200,- EUR , ktorý sa platí pri preddavkovej platbe. Pri pobytoch do Ameriky, Kanady, Austrálie a pri expresnom vybavovaní pobytu manipulačný poplatok tvorí 350,-EUR. Tento poplatok sa pri stornovaní pobytu, resp. neudelení víz zákazníkovi nevracia. Pri skupinových pobytoch je nenávratný manipulačný poplatok 60,-EUR/študent.

3. Zrušenie skupinového zájazdu

3.1 Sprostredkovateľ má právo na zrušenie zájazdu pri nedostatočnom počte účastníkov. Pri zrušení zájazdu zo strany sprostredkovateľa sa vracia objednávateľovi úhrada v plnej výške.

4. Výpočet a zmena cien

4.1 Ceny v zahraničných menách sa prepočítavajú na EUR kurzom devízy predaj podľa kurzového lístka Tatra Banky, a.s. platného v deň vyhotovenia kalkulácie, ktorý je navýšený o 3% rizikovú prirážku.

4.2 Sprostredkovateľ si vyhradzuje právo v prípade nepredpokladanej zmeny plánovaných výdavkov (napr. zmeny devízového kurzu, pri doprave - zvýšenie cien pohonných hmôt, zavedenie alebo zvýšenie diaľničných poplatkov v jednotlivých krajinách) upraviť v priebehu prípravného obdobia cenu zájazdov. Sprostredkovateľ je povinný písomne túto zmenu oznámiť najneskôr 21 dní pred nástupom na pobyt. V prípade zvýšenia cien o viac ako 8% môže klient zrušiť účasť na zájazde bez storno poplatkov. Zrušenie účasti na pobytoch musí byť písomné. Ak objednávateľ neodstúpi od zmluvy v dobe udanej na oznámení o zmene ceny, zaväzuje sa doplatiť rozdiel v cene.

5. Poistenie

5.1 Poistenie pre účastníkov jazykových kurzov zabezpečuje na požiadanie sprostredkovateľ. Odporúčame “komplexné cestovné poistenie pre účastníkov zájazdov”, ktoré zahŕňa poistenie batožiny, zodpovednosti za škodu, liečebných nákladov, úrazové poistenie a ďalšie druhy vrátane poistenia storna zájazdu. To zaručuje klientovi, napr. v prípade vážneho ochorenia, vrátenie preddavku vo výške 80% storno poplatku, maximálne do výšky 1000,- EUR . Ak zruší účastník zmluvný vzťah z iných dôvodov, bude mu vrátená celá suma, ak si zabezpečí náhradníka. Zrušenie zmluvy musí byť urobené písomne.

6. Cestovné doklady, vstupné víza

6.1 Platnosť cestovného pasu vyžadovaná pre vstup do jednotlivých krajín sa líši. V krajinách EÚ stačí OP.

6.2 Sprostredkovateľ zabezpečí súčinnosť pri vybavovaní víz pre tých účastníkov, ktorí o to požiadajú v dostatočnom časovom predstihu.

6.3 Sprostredkovateľ negarantuje udelenie víz, ktoré je v kompetencii konzulárneho zastupiteľstva danej krajiny, ale vyvinie maximálne úsilie pre ich úspešné vybavenie.

7. Práva zákazníka

K právam zákazníka patrí:

• vyžadovať poskytnutie služieb zahrnutých do ceny kurzov, kedykoľvek pred začatím programu, za predpokladu splnenia storno podmienok, odstúpiť od zmluvy

• právo na reklamáciu prípadných nedostatkov.

V zásade platí, že pokiaľ má reklamácia splniť svoj účel, musí byť uplatnená ihneď, ako zákazník zistí skutočnosť - predmet reklamácie, tak, aby bol nedostatok neodkladne napravený na mieste konania kurzu. Nedostatky v poskytovaných službách odstraňuje zahraničný partner. Pri skupinových pobytoch nahlási reklamáciu zástupcovi sprostredkovateľa, v spolupráci s ktorým sa vyhotoví písomný záznam.

8. Záverečné ustanovenia

V nadväznosti na medzinárodné právo nenesie sprostredkovateľ zodpovednosť a neručí za škody, ktoré môžu objednávateľovi vzniknúť v dôsledku štrajkov, politických a technických problémov, prírodných katastrof, prípadného oneskorenia a podobne. Objednávateľ potvrdzuje svojím podpisom na prihláške, že sú mu známe tieto podmienky, že s nimi súhlasí a v plnom rozsahu ich prijíma.

Sprostredkovateľ spracúva osobné údaje v súlade s Nariadením Európskeho parlamentu a Rady (EÚ) 2016/679 z 27.apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa ruší Smernica 95/46/ES (všeobecné nariadenie o ochrane osobných údajov) a v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov. Podrobné informácie o spracúvaní osobných údajov sú k dispozícii na internetovej stránke: www.dadteam.sk a v sídle sprostredkovateľa.

Tieto podmienky vstupujú do platnosti 1.januára 2025